作者：李弥逊
词牌/韵律：花心动

paragraphs: 水馆风亭，晚香浓、一番荷芰经雨。
簟枕乍闲，襟裾初试，散尽满轩袢暑。
断云却送轻雷去，疏林外、玉钩微吐。
夜未阑，秋生败叶，暗催庭树。
天上佳期久阻。
星河畔，仙车缥缈云路。
旧恨未平，幽欢难驻，洒落半天风露。
绮罗人散金猊冷，醉魂到、华胥深处。
洞户悄，南楼画角自语。